Idemo u školsku knjižnicu!

U stalnom nastojanju i želji da školska knjižnica učenicima bude zanimljivo mjesto za provođenje slobodnog vremena, prošlog je tjedna u suradnji s profesorima informatike provedena „online“ anketa u kojoj su sudjelovali učenici prvih, drugih i trećih razreda. Anketa se sastojala od dvaju pitanja: *Koji bi vas sadržaji i aktivnosti privukli u školsku knjižnicu?* i *Kako biste sami pridonijeli obogaćivanju sadržaja školske knjižnice?*

Učeničke odgovore pročitajte u privitku.

Anka Simović, školska knjižničarka

**Ovo su samo neki od zanimljivih odgovora o tome što bi naše učenike privuklo u školsku knjižnicu:**

* gostovanje poznatih osoba
* književni susreti, dolazak poznatih hrvatskih pisaca
* TV
* avanturističke i zanimljive knjige
* kreativne radionice
* rasprave o knjigama i filmovima
* grupno čitanje knjiga
* korištenje računala
* vjerski sadržaji
* zanimljiva predavanja
* čitanje poezije
* sastanci čitateljskih klubova
* čitateljski klubovi za znanstvenu fantastiku i trilere
* bolje i zanimljivije knjige
* tečaj brzog čitanja
* više knjiga o osobama naših godina
* projekti i istraživanja o nečemu
* interaktivne radionice
* veći izbor knjiga
* gledanje filmova snimljenih po knjigama
* gledanje filmova na temu lektire
* knjige koje su pisane na suvremenom hrvatskom jeziku, a ne nekom prahistorijskom hrvatskom
* avanturističke i *mlade* knjige i sl.

**Evo i nekih odgovora koji se odnose na to kako bi učenici pridonijeli obogaćivanju sadržaja školske knjižnice:**

* donirali bi stare knjige koje ne čitaju
* donijeli bi TV
* pomogli bi u sakupljanju novca za kupnju knjiga
* pomogli bi u organizaciji nekog događaja
* u slobodno vrijeme slagali bi i razvrstavali knjige
* volontiranje u knjižnici umjesto hrvatskog
* promijenili bi lektiru u malo mlađu
* dolazio bih na radionice i smišljao nove sadržaje
* kupila bih knjižničarki bolji prozor
* izradila bih plakat za knjigu koju želim predstaviti
* sve imate – kaj hoćete?
* donio bih filmove za gledanje i sl.

Bilo je i odgovora tipa: *ne znam, nikak, kaj ja znam, radije ne bih, nemam pojma* i sl.

Nadamo se da će anketa pridonijeti nekim pozitivnim promjenama u našoj knjižnici te da ćemo barem nešto od navedenih prijedloga uvrstiti u sadržaj i rad školske knjižnice. Zahvaljujem svim učenicima i profesorima koji su sudjelovali u anketi.

Anka Simović, školska knjižničarka